Ohun to yẹ ko mọ nipa Duro Ladipọ: Ọjọ Kejidinlogun, osu Kejila, ọdun 1931 ni Duro Ladipọ de ile aye, ti wọn si bii si ilu Osogbo, se odo kii san, ko ma ni orirun Ọmọlẹyin Kristi gidi, to wa lati idile onigbagbọ ni Duro Ladipọ, ti baba rẹ si jẹ ojisẹ Ọlọrun lati inu ijọ Angilika; amọ, baba baba rẹ to wa lati ilu Ọyọ ijọhun, jẹ Onisango ati Ọlọya Niwọn igba to jẹ pe ẹjẹ ni agbara, bi o tilẹ jẹ pe inu ẹsin igbagbọ ni wọn bi Duro si, sibẹ, o nifẹ si awọn ohun asa isẹnbaye gẹgẹ bi baba rẹ agba ti n se.
